Ems-Occidental
Ems-Occidental a oa anv un departamant gall a voe savet e 1810 en Alamagn hag en Izelvroioù en amzer an Impalaeriezh c'hall kentañ, pa voe staget Rouantelezh an Izelvroioù ouzh Bro-C'hall. E nederlandeg e oa anvet Wester Eems, hag en alamaneg West-Ems.

Dre vras e klot douaroù an departamant gant proviñsoù nederlandat Groningen ha Drenthe. 

Groningen e oa ar pennlec'h.

Orin an anv
Dont a ra an anv eus ar stêr Ems.

Arondisamantoù ha kantonioù
 Groningen, kantonioù: Groningen (2 ganton), Hoogezand, Leek ha Zuidhorn. 
 Appingedam, kantonioù: Appingedam, Loppersum, Middelstum ha Winsum. 
 Assen, kantonioù: Assen, Dalen, Hoogeveen ha Meppel.
 Winschoten, kantonioù: Jemgum, Wedde, Weener ha Winschoten.

O diskar
Goude faezhet Napoleon e 1814 ez eas an departamant gant Rouantelezh Unanet an Izelvroioù, war-bouez kanton Jemgum hag al lodenn vrasañ eus hini Weener, a yeas gant Rouantelezh Hannover (bremañ e Saks-Izel en Alamagn). 

Departamantoù gall e Belgia hag en Izelvroioù
Departamantoù gall en Alamagn